Amsawal aniri s unamek i d-yewwi Genette d win yellan berra n taḥkayt, yettwali akk ayen yellan deg taḥkayt. Ṣṣenf-a yedda-d deg ungal n Inig aneggaru, ur d-iban ara daxel n taḥkayt, maca yettban-d deg tmeẓrit-is i wayen akk yellan deg Inig aneggaru d amsawal aniri i yeẓran ayen yellan deg tebratt i yura Mehdi i Tziri d netta daɣen i yeẓran isalen i d-yellan deg tiliẓri n unafag Ɛebban Remḍan ɣef wayen yeḍran deg tmesrifegt.